N á v r h 

na zníženie limitu počtu zamestnancov pri výkone práce vo verejnom záujme, zvýšenie počtu štátnozamestnaneckých miest štátnych zamestnancov a výdavkov na mzdy a platy v rozpočtovej kapitole Ministerstva dopravy, pôšt a telekomunikácií Slovenskej republiky v roku 2006

	Podľa § 12 ods. 10 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov Ministerstvo dopravy, pôšt a telekomunikácií Slovenskej republiky (ďalej len „MDPT SR“)  predkladá návrh na zvýšenie počtu štátnozamestnaneckých miest  a tým i zmenu systemizácie štátnych zamestnancov vrátane zvýšenia objemu finančných prostriedkov určených  na platy štátnych zamestnancov         v roku 2006 v kapitole rozpočtu ministerstva. Na základe realizácie racionalizačných opatrení koncom roka 2005 v rozpočtovej organizácii Technická ochrana  a obnova železníc navrhuje   MDPT SR realizovať zmeny počtu zamestnancov služobného úradu ministerstva v štátnej službe a pri výkone práce vo verejnom záujme v rámci rozpočtovej kapitoly MDPT SR. Okrem zmeny systemizácie štátnych zamestnancov a zmeny počtu zamestnancov pri  výkone práce vo verejnom záujme MDPT SR predkladá návrh na zvýšenie výdavkov na mzdy a platy znížením výdavkov na tovary a služby v rámci rozpočtu kapitoly MDPT SR v roku 2006. Uvedené zmeny je potrebné  premietnuť aj do rozpočtu na roky 2007 až 2010.   

	Potreba navrhovanej zmeny v systemizácii počtu štátnozamestnaneckých miest a funkčných miest pri výkone práce vo verejnom záujme  vyplýva ministerstvu z povinnosti hospodárneho, efektívneho a účelného zabezpečovania správy majetku štátu a činností súvisiacich so správou. 

	Úrad MDPT SR sídli v budove na Námestí slobody č. 6 v Bratislave. Do konca roka 2005 táto budova bola majetkom Slovak Telecomu,  akciová spoločnosť (ďalej len „a. s.“), Bratislava.  Na základe zmluvy o nájme nebytových priestorov MDPT SR platilo Slovak Telecomu, a. s. (prenajímateľovi) za prenájom nebytových priestorov v administratívno-technickej budove nájomné.  MDPT SR po vyčlenení zdrojov uznesením vlády SR                č. 870/2005 koncom roka 2005 odkúpilo od Slovak Telecomu, a. s. budovu  vrátane bytov na Námestí slobody č. 6 do vlastníctva štátu.      

  	Odkúpením budovy sa vyriešil problém umiestnenia úradu MDPT SR vo vlastných priestoroch bez povinností uhrádzať nájomné, doriešia  sa otázky umiestnenia                           novovytváraných  útvarov splnomocnenca vlády SR pre informatizáciu spoločnosti  a súčasne sa budú riešiť priestory pre umiestnenie ďalších orgánov štátnej správy v pôsobnosti MDPT SR. 
	Služobný úrad MDPT SR,  ako správca tejto budovy,  je povinný vykonávať činnosti správcu majetku štátu podľa zákona č. 278/1993 Z. z. o správe majetku štátu v znení neskorších predpisov vrátane vedenia evidencie, účtovníctva a zabezpečovania ochrany majetku štátu v správe ministerstva, ktoré úrad doteraz nevykonával.  Taktiež ministerstvo je povinné zabezpečovať prevádzku budovy, technických zariadení, ich údržbu, opravu, služby súvisiace so správou, energetické a vodné hospodárstvo, organizovanie a zabezpečovanie obstarávania uvedených prác, tovarov a služieb. Táto skutočnosť nevyhnutne vyžaduje personálne posilnenie služobného úradu MDPT SR a tomu zodpovedajúce finančné zabezpečenie nových činností. 

2

	Na základe analýzy procesov  v oblasti správy majetku štátu a zabezpečovania prevádzky budov v správe ministerstva je potrebné zvýšiť počet zamestnancov služobného úradu MDPT SR od 1. apríla 2006:

-	v štátnej službe o jedno systemizované miesto na výkon majetkovoprávnych činností (príloha č. 1)  
-	pri výkone práce vo verejnom  záujme o 13 funkčných miest na výkon pracovných činností podľa nariadenia vlády SR č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní (príloha č. 1), z toho:

-	o 12 funkčných miest na výkon pracovných činností s prevahou duševnej práce v oblasti riadenia, koordinácie a kontroly výkonu správy majetku štátu a zabezpečovania prevádzky majetku štátu v správe MDPT SR, 

-	o 1 funkčné miesto na výkon pracovných činností remeselných, manuálnych alebo manipulačných s prevahou fyzickej práce na neodkladný výkon údržbárskych a manipulačných prác. 

Vzhľadom na optimalizáciu funkčných miest pri výkone práce vo verejnom záujme, MDPT SR bude dodávateľsky  (nákupom služieb z externého prostredia)  zabezpečovať upratovanie a hygienickú údržbu (dezinfekciu, dezinsekciu a deratizáciu) vnútorných priestorov ministerstva, stravovanie zamestnancov ministerstva, opravy a údržbu objektov, strojov,  prístrojov a zariadení, odvoz a likvidáciu odpadu, vykonávanie odborných prehliadok a skúšok vyhradených tlakových, elektrických, plynových a zdvíhacích technických zariadení. 
Ochranu objektov ministerstva zabezpečujú príslušníci Železničnej polície.   

	MDPT SR navrhuje realizovať zmenu počtu zamestnancov a zvýšenie výdavkov na mzdy a platy znížením výdavkov na tovary a služby  v rámci rozpočtovej kapitoly MDPT SR v roku 2006 nasledovne:  

										(v tis. Sk)
II. Výdavky kapitoly celkom 				                               	0
      A. Výdavky spolu bez prostriedkov z rozpočtu EÚ 			            0
       z toho:
A.2.  mzdy, platy, služobné príjmy a ostatné
          osobné  vyrovnania (610)                                                               + 2 423
                z toho: 
 mzdy, platy, služobné príjmy a ostatné
 osobné  vyrovnania  aparátu ústredného orgánu, 
 okrem štátnych zamestnancov (610),                                              
                podľa prílohy č. 1 k uzneseniu vlády SR č. 790/2005                   + 2 176	

3

 Počet zamestnancov rozpočtových organizácií,  okrem 
 štátnych zamestnancov, podľa prílohy č. 1 k uzneseniu 
 vlády SR č. 790/2005                                                                    - 1 osoba    
 z toho: 
          aparát ústredného orgánu                                                              + 13 osôb                                               
  
      E.  Systemizácia  
            - štátnych zamestnancov v štátnej službe                                       príloha č. 2